IVL แจงเหตุไฟไหม้รง.ในสหรัฐฯ ไม่กระทบธุรกิจ พร้อมเดินเครื่องผลิตต่อใน 48 ชม.
IVL แจงเหตุไฟไหม้รง.ในสหรัฐฯ ไม่กระทบธุรกิจ พร้อมเดินเครื่องผลิตต่อใน 48 ชม.
29 เม.ย. 2563

บริษัท อินโดรามา เวนเจอร์ส จำกัด (มหาชน) หรือ IVL หรือ ไอวีแอล แจ้งว่า ได้เกิดเหตุหม้อแปลงระเบิด ณ โรงงานของบริษัทผู้ให้บริการสาธารณูปโภค ที่ Port Neches รัฐเท็กซัส ประเทศสหรัฐอเมริกา โดยที่พนักงานของไอวีแอลทุกคนปลอดภัยและไม่มีผลกระทบอย่างมีนัยสำคัญต่อโรงงานของไอวีแอลอันเนื่องมาจากเหตุการณ์ดังกล่าว
ทั้งนี้ เฉพาะแต่ในส่วนของการผลิตออกไซด์แบบบูรณาการและอนุพันธ์ (Integrated Oxides and Derivatives: IOD) เท่านั้นที่หยุดชะงัก ซึ่งบริษัทคาดว่าจะสามารถกลับมาดำเนินการผลิตได้อย่างเต็มรูปแบบภายใน 48 ชั่วโมง